蔡卓妍美國獲粉絲接機被指態度冷淡 現場圖片還我清白
2024年05月03日 14:01
東網電視
更多新聞短片
藝人蔡卓妍（阿Sa）早前飛去美國紐約出席時裝周活動，有粉絲分享於紐約機場接機情況，當時大家就見阿Sa力王上身親自搬行李，大讚佢親民冇架子。點知近日網上口風突然急轉，因為其中一條接機片中，見阿Sa步出機場時，多位Fans成功埋身及興奮打招呼，但戴墨鏡、拖行李嘅阿Sa未知係咪聽唔到，就直行直過，回應咗一句：「都幾凍喎。」直頭Fans第3次同佢打招呼時，阿Sa先回應：「Hello。」其後阿Sa就同助手整理行李等上車。
片段曝光後，阿Sa疑似冷淡嘅表現就被網友質疑，不過發文者就再出Post幫偶像平反，公開事實真相，佢指阿Sa其實係有停低同大家傾偈影相，又貼出阿Sa同幾位Fans嘅大合照及單獨合照，又幫阿Sa解畫表示：「榮幸這次也能過去接她飛機，她今天剛下飛機有點累～但還是很寵粉有跟我們合影喔！我們永遠支持妳！也謝謝各位粉絲們配合維持秩序還有溫暖接待！希望Sa能感覺到海外粉絲的愛！」網民先了解到事實嘅全部，急轉口風大讚阿Sa真係好好人，幾攰都依然寵粉，叫大家唔應該一片定生死。